Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 2 Pv 182/13/2201	Dunajská Streda, 18.3.2014
EEČ : 2-16-81-2014

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 150,00 € 
b.	Peňažná suma určená na všeobecne prospešné účely: 75,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Šamorín pod spisovou značkou XXXXX
dňa 20. mája 2012 v čase o 03.10 hod. XXXXX pred predajňou T-com, okres Dunajská Streda, pred viacerými osobami fyzicky napadol XXXXX, nar. XXXXX a to tým spôsobom, že po predchádzajúcej verbálnej hádke zaútočil na menovaného, pričom ho udrel do oblasti tváre, následkom čoho spadol na zem a ďalej ho kopal do oblasti ľadvín a hlavy, následkom čoho utrpel zranenia a to tržno - zhmoždenú ranu na hornej aj dolnej pere, tržno - zhmoždenú ranu vlasatej časti hlavy, pohmoždenie na ľavej polovice hrudníka, ktoré zranenia si vyžiadali jednorazové lekárske ošetrenie, bez následkov a komplikácií.

Odôvodnenie: 
Uznesením policajta Obvodného oddelenia Policajného zboru v Šamoríne ČVS: XXXXX zo dňa 14.03.2013 bolo XXXXX vznesené obvinenie za prečin výtržníctva podľa § 364 ods. 1 písm. a) Tr. zák. na tom skutkovom základe, ako je to uvedené  vo výrokovej časti tohto uznesenia.

	Preskúmaním príslušného spisového materiálu som zistil, že v predmetnej veci sa koná o prečin, za ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por., t.j. 5 rokov.

Obvinený a poškodený uzavreli dňa 05.02.2014 na Okresnom súde v Dunajskej Strede pred mediačným a probačným úradníkom dohodu o zmieri, v rámci ktorej poškodený vyhlásil, že jeho nároky na náhradu škody v predmetnej veci sú plne uspokojené.
 
Obvinený slobodne a vážne, zrozumiteľne a určito vyhlásil, že spáchal skutok, za ktorý je stíhaný, pričom poškodený dňa 05.02.2014 vyhlásil, že náhradu škody nežiada.
 
Dňa 05.02.2014 obvinený zložil na účet Krajskej prokuratúry v Trnave peňažnú sumu na všeobecne prospešné účely vo výške 150,- €, z ktorej sumy bolo 50% podľa dohody o zmieri určených pre Občianske združenie Lúčik v Dunajskej Strede, ktoré túto sumu prijalo a 50 % štátu na peňažnú pomoc obetiam trestnej činnosti. Táto suma je primeraná závažnosti spáchaného trestného činu.

	Obvinený a poškodený s týmto spôsobom vybavenia veci vyslovili súhlas.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci, preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná.

JUDr. Viktor Kubala
prokurátor